
publică şi siguranţă  naţională

Nr.32/1065



      Bucureşti, 27.12.2001

      PL nr.106/1999/2001



RAPORT 

asupra proiectului de Lege pentru completarea Legii nr. 121/1996 privind organizarea şi funcţionarea Corpului Pompierilor Militari


În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională a fost sesizată în fond, în vederea reexaminării, cu proiectul de Lege pentru completarea Legii nr. 121/1996 privind organizarea şi funcţionarea Corpului Pompierilor Militari, trimis cu adresa nr. 106/1999/2001 din 17 decembrie 2001, înregistrată cu nr. 32/1065, din 18 decembrie 2001.


Acest proiect de lege a fost adoptat de Camera Deputaţilor în şedinţa din 25 septembrie 2001, cu respectarea prevederilor articolului 74 alineatul (1) din Constituţia României, şi a fost respins de Senat, în şedinţa din 29 noiembrie 2001.


Comisia pentru apărare, ordine publică şi siguranţă naţională a reexaminat:

· proiectul de lege menţionat mai sus, iniţiat de Guvern la 30 martie 1999, precum şi expunerea de motive;

· avizul Consiliului Legislativ, nr. 263 din 8 martie 1999;

· avizul Comisiei juridice, de disciplină şi imunităţi, nr. 258/XVIII/11 din 6 aprilie 1999;

· avizul Comisiei pentru administraţie publică, amenajarea teritoriului şi echilibru ecologic, nr. 949/XVIII/6 din 21 aprilie 1999;

· raportul asupra proiectului de lege, pe care comisia l-a înaintat Biroului Permanent la 7 martie 2001 şi raportul suplimentar, înaintat la 13 iunie 2001, ambele cu nr. 129/XVIII/12/1999, nr. 10/XVIII/12/2001.

De asemenea, comisia a examinat avizul Comisiei juridice, de

disciplină şi imunităţi, nr. 31/1417 din 19 decembrie 2001, precum şi Ordonanţa Guvernului nr. 88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, publicată în Monitorul Oficial al României, Partea I, nr. 544 din 1 septembrie 2001.

În urma dezbaterilor în şedinţa din 19 decembrie 2001, membrii comisiei au constatat că, în prezent, proiectul de lege a rămas fără obiect întrucât, prin prevederile Ordonanţei Guvernului nr. 88/2001:

· atribuţiile specifice de prevenire şi stingere a incendiilor, precum şi cele de protecţie civilă, au fost preluate de la Ministerul de Interne de către serviciile comunitare, organizate în subordinea consiliilor locale de la comune, oraşe, municipii, judeţe, Consiliul General al Municipiului Bucureşti şi ale sectoarelor Municipiului Bucureşti; 

· Comandamentul Protecţiei Civile şi Inspectoratul General al Corpului Pompierilor Militari din cadrul Ministerului de Interne se reorganizează în Inspectoratul General pentru Situaţii de Urgenţă, înfiinţat în subordinea Ministerului Administraţiei Publice;

· bunurile mobile şi imobile, proprietate publică sau privată a statului, aflate în folosinţa Comandamentului Protecţiei Civile, Inspectoratului General al Corpului Pompierilor Militari şi structurilor subordonate acestora se transmit din administrarea Ministerului de Interne în administrarea Ministerului Administraţiei Publice – Inspectoratul General pentru Situaţii de Urgenţă, respectiv în administrarea serviciilor publice comunitare, pe bază de protocol şi se aprobă prin hotărâre a Guvernului, la propunerea Ministerului Administraţiei Publice şi Ministerului de Interne.

Având în vedere noile reglementări legale, membrii comisiei au

hotărât, cu unanimitate de voturi, să propună Plenului Camerei deputaţilor respingerea proiectului de lege, ca rămas fără obiect, în acest sens pronunţându-se şi Comisia juridică, de disciplină şi imunităţi, în avizul nr. 31/1417 din 19 decembrie 2001.

Prin obiectul şi conţinutul său, proiectul face parte din categoria legilor organice, fiind aplicabile prevederile articolului 74 aliniatul (1) din Constituţia României.

               PREŞEDINTE,                                       SECRETAR,

            Răzvan IONESCU                              Ristea PRIBOI

Red.consult.M.Florescu,

exp. M.Ţăranu

Către 

BIROUL  PERMANENT AL 

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru completarea Legii nr. 121/1996 privind organizarea şi funcţionarea Corpului Pompierilor Militari, trimis comisiei pentru reexaminare în fond, cu adresa nr. 106/1999/2001, din 17 decembrie 2001.


La întocmirea raportului  comisia a avut în vedere avizul Comisiei juridice, de disciplină şi imunităţi.


Nu a fost primit avizul Comisiei pentru administraţie publică, amenajarea teritoriului şi echilibru ecologic.

Prin obiectul şi conţinutul său, proiectul face parte din categoria legilor organice.

               PREŞEDINTE,                                       

         

 Răzvan IONESCU                             

